projecte-aina/catalan_government_crawling huggingface dataset:
Es calcula sobre tots els estudis que donen accés al doctorat.
Generalment és una llicenciatura/grau i un màster universitari.
En qualsevol cas, cal adreçar-se a la universitat responsable del programa de doctorat per garantir l'accés amb els estudis corresponents.
Sí, tret que s'indiqui clarament el contrari.
Consulteu l'apartat guia de sol·licituds, on s'indica detalladament el procés.
Per formalitzar la candidatura és necessari presentar en original (format paper) i signada la candidatura al registre de l'Agència de Gestió d'Ajuts Universitaris i de Recerca (AGAUR):
Sí, sempre que es compleixin els requisits de cada oferta.
Correspon a l'empresa/universitat comunicar l'estat de la candidatura als possibles interessats.
Les empreses privades amb centre de treball a Catalunya (independentment de la seu social) i les públiques que estiguin subjectes a l'Estatut de l'Empresa Catalana.
Totes les universitats públiques i privades del sistema universitari català.
El mínim és una universitat i una empresa.
Tot i que poden participar-hi més d'una empresa i, com a tercer actor, un centre de recerca, un centre tecnològic o una fundació hospitalària.
El director o directora de tesi ha de formar part d'un grup de recerca reconegut (SGR) vigent de la Generalitat de Catalunya o bé ha ser investigador o investigadora del programa ICREA o haver obtingut finançament del Consell Europeu de Recerca (ERC).
En primer lloc s'ha d'enviar el formulari a l'adreça electrònica [EMAIL] i s'ha de presentar en format paper i signat al registre de l'AGAUR:
En segon lloc, un cop conclosa la selecció del candidat, s'ha de sol·licitar l'ajut mitjançant l'Oficina Virtual de Tràmits (OVT) de la Generalitat de Catalunya i adjuntar la documentació requerida (conveni de col·laboració, acta de selecció, document d'admissió al doctorat i certificats de l'expedient acadèmic dels estudis).
Aquesta ponència tractarà sobre el Pla de Doctorats Industrials, i la seva figura com a pont de tr
El Vicerectorat d? investigació i Transferència i el Deganat de la Facultat de Filosofia i Lletres
Programa de Doctorats Industrials i segell de PIME innovadora
Congrés Internacional d'Ocupació i Orientació Professional per a Universitaris i Perfils Júnior.
Novetats fiscals i aplicació del nou Real Decret de Bonificacions a la Seguretat Social per persona
Sessió informativa Doctorat Industrial àrea TIC a la UdG
El conveni de col·laboració signat entre la universitat i l'empresa regularà explícitament i com a mínim els aspectes que s'enumeren a continuació.
a) Les condicions específiques del contracte laboral: condicions retributives, durada del contracte, etc. Si el projecte implica qualsevol altra obligació laboral per al doctorand o la doctoranda, ha d'estar recollida en l'acord de col·laboració.
b) Les condicions referides a la distribució del temps de treball del doctorand o la doctoranda entre les instal·lacions de l'empresa i les de la universitat, el centre de recerca o la fundació hospitalària, si escau.
c) Les condicions relatives als drets de propietat intel·lectual i industrial.
d) El nom de les persones responsables per part de la universitat, el centre de recerca o la fundació hospitalària, així com per part de l'empresa.
e) Les condicions relatives al finançament de la formació i al finançament específic del projecte (com ara material fungible, equipament, etc.).
f) Els mecanismes per al seguiment dels progressos del projecte i de les tasques realitzades per l'investigador o la investigadora en formació.
g) Les condicions relatives als drets que té el doctorand o la doctoranda de fer públics els resultats de la seva recerca al llarg del període de formació o en la tesi doctoral.
h) Les condicions referides a la mobilitat i a l'assistència a congressos, jornades i similars.
i) Si el desenvolupament del conveni està condicionat a l'obtenció del cofinançament o de l'ajut específic del Pla de Doctorats Industrials.
k) En els casos en què hi hagi més d'una entitat per part de l'entorn acadèmic o de l'entorn empresarial, l'acord de distribució entre les parts del finançament de la convocatòria.
l) En els casos en què la realització del doctorat impliqui tasques docents per part del doctorand o doctoranda, cal que es defineixin les condicions en què es duran a terme per tal que hi consti el vistiplau tant de l'entorn acadèmic com de l'empresarial.
— Annex 1: breu descripció del projecte de recerca
En aquests dos annexos ha de constar el vistiplau de qualsevol de les persones següents de la universitat de matriculació del doctorand o doctoranda: rector o rectora o vicerector o vicerectora de recerca, director o directora o responsable de l'escola de doctorat, director o directora de la comissió acadèmica del programa de doctorat.
ESBORRANY - CONVENI DE COL·LABORACIÓ (MODALITAT DE COFINANÇAMENT)
ESBORRANY - CONVENI DE COL·LABORACIÓ (MODALITAT D'AJUT ESPECÍFIC)
S'ha d'enviar còpia electrònica del formulari emplenat a la bústia [EMAIL] i un original en paper i signat a l'Agència de Gestió d'Ajuts Universitaris i de Recerca (AGAUR): Passeig Lluís Companys, 23, 08010 Barcelona (REF: Projecte Doctorat Industrial).
Marc normatiu del Pla de Doctorats Industrials
Document de presentació del Pla de Doctorats Industrials
En aquest document trobareu tota la informació relativa a l' edició 2020 del Pla de Doctorats Industrials.
Díptic informatiu per a les empreses i institucions
Informació útil del Pla de Doctorats Industrials per a les empreses i institucion.s
Díptic informatiu per als investigadors i investigadores d ' entorns acadèmics (universitats i centres de recerca)
Informació útil del Pla de Doctorats Industrials per als investigadors i investigadores d'entorns acadèmics.
Díptic informatiu per a les persones candidates
Informació útil del Pla de Doctorats Industrials per a les persones candidates.
Tots els projectes de doctorat industrial han de tenir com a mínim representació de l' entorn acadèmic i de l' entorn empresarial.
Beneficiaris dels ajuts de la convocatòria del Pla de Doctorats Industrials els organismes de recerca, en concret les universitats públiques i privades del sistema universitari de Catalunya, així com els centres de recerca i les fundacions hospitalàries amb seu a Catalunya.
En els casos en què els centres de recerca i les fundacions hospitalàries siguin sol·licitants, el conveni de col·laboració haurà d'estar signat també, necessàriament, per la universitat del sistema universitari de Catalunya on s'hagi de matricular de tutoria de tesi el candidat o la candidata.
Beneficiaris dels ajuts de la convocatòria del Pla de Doctorats Industrials, sempre que no siguin organismes de recerca.
El centre de treball de l'entorn empresarial ha d'estar ubicat a Catalunya.
El centre de treball de l'entorn empresarial pot estar ubicat a Catalunya o fora de Catalunya.
Les trobareu classificades per universitat, per àmbit i per empresa.
Recordeu que heu de tenir en compte els requisits generals que es demanen per poder participar en el Pla de Doctorats Industrials.
És també molt important que tingueu en compte la modalitat de l'oferta (modalitat de cofinançament o modalitat d'ajuts específics) i els requisits propis de cada oferta.
Descarregueu al vostre ordinador l'arxiu en PDF de l'oferta o ofertes que us interessin.
Veureu que els formularis porten una part emplenada, la part "A EMPLENAR PER L'EMPRESA I LA UNIVERSITAT", que inclou les característiques del projecte i els requisits propis de cada oferta, i una part oberta, "A EMPLENAR PEL CANDIDAT", que és la que haureu d'emplenar amb les vostres dades.
Empleneu la part oberta del formulari "A EMPLENAR PEL CANDIDAT", pàgines 4 i 5.
Podeu treballar emplenant els diferents apartats si aneu guardant l'arxiu en PDF al vostre ordinador fent servir el menú "Guardar/Desar" del vostre ordinador.
Una vegada tingueu el formulari emplenat definitivament, podeu fer servir el botó vermell del formulari anomenat "Bloquejar" per fixar el contingut, que ja no podreu canviar.
A continuació l'heu d'enviar a la bústia de correu del Pla de Doctorats Industrials [EMAIL]
Per enviar el formulari, mantingueu l'arxiu amb el nom amb el qual us l'heu baixat, afegint el vostre nom i cognoms al final.
Quan l'envieu per correu electrònic, recordeu que per completar el tràmit cal que imprimiu el formulari complet (les 5 pàgines), però només heu de signar la part del candidat, atès que l'AGAUR ja disposa de les signatures de la universitat i l'empresa.
Feu arribar el formulari imprès i signat, presencialment o bé per correu postal (en aquest últim cas, indiqueu a l'Oficina de Correus que és un correu certificat administratiu) a:
Horari del registre: De dilluns a divendres, de 9.00 a 14.00 h
Horari del 15 de juny al 14 de setembre: de dilluns a divendres, de 9,00 a 14,00 h
NO CAL adjuntar-hi cap curriculum vitae ni informació addicional.
L'empresa us contactarà directament si entreu en el procés de selecció.
Si finalment es produeix la contractació es comunicarà directament al candidat.
A mesura que les universitats i les empreses ofereixin els seus projectes de doctorat industrial, es publicaran al web del Pla ( Convocatòria Activa ).
Si n'hi ha algun que considerin del seu interès, els candidats o les candidates hauran de presentar la seva candidatura emplenant l'apartat destinat a aquest efecte del projecte seleccionat, tenint en compte:
a) Els requisits definits per la universitat i per l'empresa per al desenvolupament del projecte.
b) Els requisits generals per accedir i ser admès al programa de doctorat corresponent.
c) El requisit de la nota mitjana de l'expedient acadèmic igual o superior a 6,5 (escala 0 a 10) calculada sobre el total de crèdits dels estudis superiors que donen accés als estudis oficials de doctorat.
Per calcular la nota mitjana es disposarà del suport de l'Agència de Gestió d'Ajuts Universitaris i de Recerca ( AGAUR ).
Per presentar la candidatura a un projecte de doctorat industrial, cal enviar una còpia electrònica del formulari emplenat a l'adreça [EMAIL] i un original en paper i signat a l'Agència de Gestió d'Ajuts Universitaris i de Recerca (AGAUR): passeig de Lluís Companys, 23, 08010 Barcelona (ref.: Projecte doctorat industrial).
La Universitat Pompeu Fabra ha publicat un extens reportatge sobre els Doctorats Industrials en el darrer número de la seva revista 360upf.
En el text hi podem trobar experiències de Doctorands Industrials com Pere Ripoll qui acabaria trobant el manuscrit medieval que conté els orígens de la Generalitat de Catalunya, un text que portava més de 400 anys desaparegut.
Per a realitzar el reportatge també es va entrevistar l'Ainhoa Gaudes, cap de Projectes del Pla de Doctorats Industrials, amb afirmacions que destaquen el valor afegit de participar en aquests projectes: "La recerca aplicada porta implícita generar patents, propietat intel·lectual compartida entre universitat i empresa, i que això generi prototips i nous serveis"
El reportatge analitza a fons el funcionament del Pla així com els avantatges del Doctorats Industrial respecte a un doctorat acadèmic, aportant l'opinió d'especialistes com Núria Sebastian, directora de l'Escola de Doctorat de la UPF o altres doctorands com Pablo Gómez.
Finalment analitza de quina manera els projectes de Doctorats Industrials milloren la competitivitat tant d'empreses com d'institucions.
Per a les universitats i els centres de recerca, aquest tipus de doctorat els permet establir i enfortir relacions amb les empreses.
I els facilita la transferència de coneixement de l'acadèmia a l'entorn productiu.
Podeu consultar el text original en aquest enllaç.
Només 1 de cada 140 persones a Espanya ha assolit el nivell formatiu de doctorat (0,71%).
Així ho indica l'informe " Education at a Glance 2019 " elaborat per l'Organització per a la Cooperació i el Desenvolupament Econòmic (OECD) que recull informació sobre la majoria de països desenvolupats i estats democràtics del món.
Per al conjunt de l'OECD és l'1,1% de la població d'entre 25 i 64 anys la proporció que ha assolit el nivell de doctorat.
En un entorn en que la capacitat d'innovar i de competir en mercats globals esdevé cabdal, la gestió del talent (atracció, desenvolupament i retenció) és un factor clau de competitivitat.
En aquest sentit al pla de Doctorats Industrials de la Generalitat de Catalunya en podem donar fe.
Els Doctorats Industrials a Catalunya ja estan adquirint una certa dimensió.
Des dels seus inicis al 2012, s'ha superat el centenar de tesis llegides i ens acostem als 600 projectes impulsats, i això ens anima a generar valor afegit a partir de tota la comunitat d'actors involucrats: empreses, institucions, universitats, centres de recerca, doctorands, etc.
L' Agència de Gestió d'Ajuts Universitaris i de Recerca (AGAUR) ha concedit un nou doctorat industrial (DI) a la UVic-UCC.
Es tracta d'un projecte que ja està duent a terme Ivan Sánchez, membre del grup de recerca M3O en el marc del programa de doctorat en Cures Integrals, i és el primer doctorat industrial que obté la nova línia de recerca Envelliment Saludable i Diversitat Funcional.
Sánchez duu a terme el doctorat a l'empresa on ja treballa, la Fundació Privada Sant Andreu de Castellcir, titular de la residència per a persones grans La Ginesta (Castellcir).
El coordinador del grup M3O, Javier Jerez, és el director de la tesi mentre Montserrat Celdran, de la Universitat de Barcelona, n'és la co-directora.
El seu doctorat se centra en l'atenció dels equips de professionals sanitaris a persones amb demència i parteix de la conveniència d'aprofundir en tècniques d'intervenció alternativa a les habituals, i més en concret en l'anomenat mètode de validació.
Es tracta d'una eina de comunicació per a persones grans desorientades i mal orientades que utilitza l'empatia per sintonitzar amb la realitat interna de la persona, reconeixent les seves emocions i sentiments i preservant la seva dignitat.
Sánchez ja ha fet una prova pilot de l'aplicació d'aquest mètode a la residència La Ginesta, que ara ampliarà a 5 centres més i a 60 professionals de diferents punts de l'Estat espanyol.
El seu objectiu és demostrar l'eficàcia del mètode en la motivació i satisfacció dels professionals per poder-la aplicar, posteriorment, a altres residències amb les mateixes característiques.
Amb aquest nou doctorat industrial, que arriba amb la segona resolució parcial de la cinquena convocatòria del Pla de DI de la Generalitat de Catalunya, la UVic-UCC en té ara mateix dotze en actiu.
L'element essencial d'un doctorat industrial és que l'objecte de la tesi doctoral de l'estudiant giri a l'entorn d'un projecte de recerca estratègic de l'empresa o entitat on fa la seva formació investigadora, sempre en col·laboració amb una universitat.
El Pla de Doctorats Industrials té com a objectiu contribuir a la competitivitat i a la internacionalització del teixit industrial català, captar talent i formar doctors i doctores per a les empreses dins els projectes d'R+D+I.
Barcelona (ACN).- El Govern, a través de la Secretaria d'Universitats i Recerca, les universitats públiques i privades, i el món empresarial han segellat aquest matí l'aliança que permetrà impulsar i afavorir la transferència de coneixement de les universitats al teixit productiu a través del Pla de Doctorats Industrials.
Aquest programa contribuirà a la competitivitat i internacionalització de la indústria catalana, reforçarà els instruments per retenir el talent que genera el país i situarà els estudiants de doctorat en condicions de desenvolupar projectes d'R+D+I en una empresa.
La seu de l'Institut d'Estudis Catalans, a Barcelona, va acollir el 29 de maig la jornada tècnica «Doctorats industrials en la indústria agroalimentària», organitzada pel Servei d'Innovació Agroalimentària i l'Agència de Gestió d'Ajuts Universitaris i de Recerca (AGAUR), i emmarcada com una acció dins del Pla estratègic de recerca, innovació i transferència agroalimentària de Catalunya i dins de la programació del Pla anual de transferència tecnològica (PATT) del Departament d'Agricultura, Ramaderia, Pesca, Alimentació i Medi Natural (DAAM), amb la finalitat de donar a conèixer el programa de doctorats industrials a l'agroindústria catalana.
Aquest programa és un instrument de transferència de coneixement i d'innovació per al teixit industrial, per mitjà del qual els doctorands fan els projectes d'investigació a la mateixa empresa.
El Pla de doctorats industrials és una estratègia del Govern de la Generalitat de Catalunya, en col·laboració amb les universitats públiques i privades, que té com a objectius contribuir a la competitivitat i la internacionalització del teixit industrial català, retenir talent i situar els estudiants de doctorat en condicions de desenvolupar projectes d'R+D+I en una empresa, implicant-hi d'aquesta manera l'empresa, la universitat, l'estudiant de doctorat i el Govern de la Generalitat de Catalunya.
La jornada va ser presentada pel director general d'Universitats del Departament d'Economia i Coneixement, Lluís Jofre, i pel subdirector general de Transferència i Innovació Agroalimentària del DAAM, Jaume Sió.
D'altra banda, la ponència sobre el programa de doctorats industrials va ser a càrrec de la directora de projectes de l'AGAUR, Susaina Figuera.
I després d'una sessió de networking en què es va facilitar el contacte entre empreses i universitats, es va presentar com a cas d'èxit el projecte de doctorat industrial de l'empresa Natural Machines.
La jornada va finalitzar amb la participació de diferents grups de recerca, que van exposar breument les seves línies de treball.
La UVic-UCC té tres doctorats industrials en marxa des del curs passat
Aquest dijous ha tingut lloc a la Universitat de Vic - Universitat Central de Catalunya una jornada de presentació del Programa de Doctorats Industrials a càrrec del Dr.
Antonio Huerta, director del programa de Doctorats Industrials de la Secretaria General d'Universitats.
El Pla de Doctorats Industrials és una estratègia del Govern de la Generalitat de Catalunya, en col·laboració amb les universitats públiques i privades, que té per objectius contribuir a la competitivitat i internacionalització del teixit industrial català, retenir el talent i donar als estudiants les condicions necessàries per desenvolupar projectes d'R+D+I en una empresa.
Tal com ha explicat Antonio Huerta, els agents implicats en el pla són l'empresa, la universitat i l'estudiant de doctorat, a més de l'administració.
Per a l'empresa, tenir un doctorand industrial li reporta poder millorar la competitivitat pel fet d'estar en contacte amb personal altament qualificat, projecció, experiència i internacionalització.
També pot accedir a equipaments científics i tecnològics d'última generació i aprofitar de l'experiència i del coneixement del personal acadèmic, a més d'accedir a reduccions fiscals en l'impost sobre societats i bonificacions en cotitzacions a la Seguretat Social.
NOTÍCIA ORIGINAL LLEIDA TELEVISIÓ
El Govern de la Generalitat, en col·laboració amb la Universitat de Lleida i la resta d'universitats catalanes, ha posat en marxa el Pla de Doctorats Industrials, una estratègia que té per objectius contribuir a la competitivitat i internacionalització del teixit industrial català, retenir talent i situar els estudiants de doctorat en condicions de desenvolupar projectes d'R+D+I en una empresa.
'El debat de Lleida Activa' dedica aquesta setmana un programa especial a aquest pla.
Enregistrat a l'Auditori Joan Oró del Parc Científic i Tecnològic Agroalimentari de Lleida, al programa entrevistem a Joan Francesc Córdoba, membre del Comitè Executiu del Pla de Doctorat Industrial de la Generalitat.
Després, una taula rodona interactiva amb el públic complerta l'espai.
A la taula hi participen Olga Martín, directora de l'Escola de Doctorat de la UdL; Lorenzo Fraile, director de tesi de doctorat industrial de la UdL; Jaume Travé, advocat i soci de Cuatrecasas, i Jordi Puiggalí, vicepresident de Recerca i Seguretat de SCYTL.
La Secretaria d'Universitats i Investigació de la Generalitat ha posat en marxa una nova campanya per impulsar el desenvolupament de 75 nous projectes de Doctorats Industrials, segons ha informat aquest dimecres en un comunicat.
L'objectiu del Pla de Doctorats Industrials és retenir talent a l'oferir a estudiants de doctorat la possibilitat de desenvolupar el seu projecte d'investigació, que serà objecte d'una tesi doctoral, en el marc d'una empresa i monitorat per una universitat.
El secretari d'Universitats i Investigació, Antoni Castellà, ha destacat que gràcies a aquesta nova campanya "s'ha millorat la competitivitat i internacionalització del teixit industrial, i que les 12 universitats i les empreses que participen faciliten que els resultats de les investigacions reverteixin en un desenvolupament econòmic i social".
El projecte, gestionat per Agaur i dirigit pel catedràtic de la Universitat Politècnica de Catalunya (UPC) Antoni Huerta, representa una ocasió per transferir la tecnologia de les universitats al món productiu, i permet a les empreses innovar en col·laboració amb els centres d'investigació.
Els estudiants de doctorat acceptats en el programa obtindran un contracte de tres anys amb una retribució mínima de 22.000 euros bruts a l'any, i alhora podran matricular-se gratuïtament i disposaran d'una borsa de mobilitat per assistir a congressos o altres esdeveniments relacionades amb el seu àmbit d'investigació.
GIRONA | DDG La Secretaria d'Universitats i Recerca ha posat en marxa una nova campanya per impulsar el desenvolupament de 75 nous projectes de Doctorats Industrials després de l'èxit de la primera edició, en què es van superar els objectius plantejats.
L'objectiu del Pla de Doctorats Industrials és contribuir a la competitivitat i internacionalització de la indústria de Catalunya, reforçar els instruments per captar el talent que genera el país i situar els futurs doctors en condicions de desenvolupar projectes d'R+D+I en una empresa.
El divendres 4 de juliol, en el marc de la presentació de l'estratègia industrial per a Catalunya, el president de la Generalitat, Artur Mas, va parlar dels doctorats industrials davant un auditori de 2.000 empresaris catalans.
Segons el cap de l'Executiu, l'objectiu és aconseguir que «tot aquest esforç que està fent el país en matèria de recerca i en matèria de coneixement en les universitats es traslladi al camp de l'economia productiva i, dintre de l'economia productiva, clarament, a aquest output empresarial».
Ahir, dimecres dia 9, va tenir lloc la sessió informativa «Doctorat industrial àrea TIC al Parc Científic i Tecnològic de la Universitat de Girona».
Les empreses gironines interessades a participar en futurs projectes de doctorats industrials van poder escoltar la doctora Asunción Moreno, coordinadora del Pla de doctorats industrials en les TIC, que va explicar totes les etapes del Pla de doctorats industrials i va resoldre els dubtes que van sorgir entre l'audiència.
El doctor Alfons Nonell, CEO de Mind the Byte, va explicar que els doctorats industrials havien esdevingut un cas d'èxit per a la seva empresa.
Un altre cas positiu va ser el de l'empresa Digital Preservation Solutions, SL, exposat per la senyora Belén Caparrós.